มันนี่ทูเดย์
สร้างความเชื่อมั่น
27 ก.ย. 2559

สร้างความเชื่อมั่น
นายประกิต พิลังกาสา ประธานคณะกรรมการดำเนินการสหกรณ์เครดิตยูเนี่ยนคลองจั่น (สคจ.) เปิดเผยว่า เมื่อวันที่ 26 ก.ย.ที่ผ่านมา สหกรณ์ฯ คลองจั่น ร่วมกับสหกรณ์ออมทรัพย์ครูนครราชสีมา ลงนามความร่วมมือบนความเชื่อมั่น โดยรับฝากเงินของสหกรณ์ฯ คลองจั่น 360 ล้านบาท อัตราดอกเบี้ยพิเศษที่ 4.2% พร้อมทั้งโครงการร่วมมือสำรวจทรัพย์ที่ดินในคดีติดตามทรัพย์ของสหกรณ์ฯ คลองจั่น ในพื้นที่ จ.นครราชสีมา
กยศ.เตือน
กองทุนเงินให้กู้ยืมเพื่อการศึกษา (กยศ.) ออกประกาศเตือนว่า ปัจจุบันผู้กู้ กยศ.สามารถชำระเงินได้ 4 ช่องทาง คือ ธนาคารกรุงไทย ธนาคารอิสลามแห่งประเทศไทย ไปรษณีย์ไทย และเคาน์เตอร์เซอร์วิส หากไม่ชำระหนี้ผ่านช่องทางกำหนดจะถือว่าไม่เป็นการชำระหนี้ให้กองทุน และหากพบว่ามีการแอบอ้างรับชำระหนี้ กยศ.และ กรอ.จากบุคคลน่าสงสัยให้แจ้งเบาะแสได้ที่ [email protected]